Številka: 0100-7/2017/1 (3C691-001)

Datum: 7. 4. 2017

Zadeva: Ocena varnostnih razmer na območju občin Policijske postaje Kranj

Policijska postaja Kranj (v nadaljevanju: PP Kranj) je območna policijska postaja oz. organizacijska enota policije, ustanovljena za neposredno opravljanje nalog policije na določnem območju policijske uprave. Območja policijskih postaj morajo biti usklajena z mejami občin tako, da ena policijska postaja izvaja naloge policije na celotnem območju ene ali več občin[[1]](#footnote-1). PP Kranj tako neposredno izvaja naloge policije na območju šestih občin, te so:

1. Mestna občina Kranj (št. prebivalcev:[[2]](#footnote-2) 56.081)
2. Občina Šenčur (št. prebivalcev: 8.585)
3. Občina Cerklje na Gorenjskem (št. prebivalcev: 7.532)
4. Občina Naklo (št. prebivalcev: 5.310)
5. Občina Preddvor (št. prebivalcev: 3.592)
6. Občina Jezersko (št. prebivalcev: 618)

Skupno število prebivalcev na območju PP Kranj je torej 81.718, kar predstavlja 40,13% delež vsega prebivalstva na gorenjskem (203.654).

Posebna značilnost območja Policijske postaje Kranj je tudi njen geografski položaj, razpršenost posameznih naselij (125 naselij), različna stopnja poseljenosti območja, nenehno širjenje infrastrukture in naraščanje števila prebivalcev. Vse to pa nedvomno vpliva tudi na varnostne razmere. Zaradi prostorske povezanosti posameznih občin in mobilnosti, po eni strani tako prebivalcev kot ostalih obiskovalcev, po drugi strani pa tudi storilcev prekrškov in kaznivih dejanj, je potrebno predstaviti oceno varnostnih razmer v medsebojni povezavi.

Tako so v nadaljevanju zajeti nekateri segmenti inkriminiranih ravnanj, ki so bili obravnavani na območju Policijske postaje Kranj po posameznih občinah. Osrednje težišče pa je oprto na področje preprečevanja, odkrivanja in preiskovanja kriminalitete, vzdrževanja javnega reda in miru in zagotavljanja varnosti cestnega prometa.

[[3]](#footnote-3)

[[4]](#footnote-4)

[[5]](#footnote-5)

1. **Preprečevanje, odkrivanje in preiskovanje kriminalitete**

V nadaljevanju so predstavljeni posamezni statistični podatki za območje PP Kranj, pri čemer je potrebno poudariti, da so statistični podatki zajeti iz dinamične oz. t.i. »žive baze«, ki se z obdelavo podatkov dnevno dopolnjujejo in spreminjajo. Prav tako se je zajemanje podatkov v posameznih segmentih skozi leta spreminjalo zaradi sprememb zakonodaje in načina statističnih obdelav, zaradi česar kot taki lahko predstavljajo le podatke informativne narave.

Na celotnem območju Policijske postaje Kranj je bilo v letu 2016 skupno storjenih 2.063 kaznivih dejanj, kar predstavlja 14 % zmanjšanje v primerjavi z letom 2015, ko je bilo storjeno 2.401 kaznivo dejanje. Od tega je bilo v letu 2016 že podanih 1.765 kazenskih ovadb, v 52 primerih je bilo z zbiranjem obvestil ugotovljeno, da ne gre za kaznivo dejanje in je bilo podano poročilo na Okrožno državno tožilstvo, preostanek pa se še preiskuje. Skupna preiskanost vseh kaznivih dejanj v letu 2016 na območju PP Kranj glede na podane kazenske ovadbe trenutno znaša 41,55 % (2015; 51,26 %). Delež in trend gibanja kriminalitete v zadnjih letih je razviden iz spodnjega grafa;

[[6]](#footnote-6)

[[7]](#footnote-7)

Iz zgornjih grafov je razvidno število in delež kriminalitete po posameznih občinah ter trend skupnega števila storjenih kaznivih dejanj, ki je zadnja leta v upadu. Trend in primerjalno število kaznivih dejanj po posameznih letih in posameznih občinah pa je razviden iz grafov v nadaljevanju;

8

Največ kaznivih dejanj predstavlja splošna kriminaliteta in sicer 1.893, kar je za 17 % manj kot v letu poprej (2015; 2.214). Od tega je bilo v letu 2016 že podanih 1.665 kazenskih ovadb. Trenutna preiskanost znaša 31,1 % (2015; 36,88%).

Na področju splošne kriminalitete največji delež predstavljajo kazniva dejanja zoper premoženje (1.585), ki so se v primerjavi s predhodnim letom (1.790) zmanjšala za 11,5 %.

[[8]](#footnote-8)

[[9]](#footnote-9)

[[10]](#footnote-10)

Največji delež kaznivih dejanj zoper premoženje predstavljajo kazniva dejanja »tatvin«, ki so se zmanjšale za 8,8 % iz 885 na 807 in pa kazniva dejanja »velikih tatvin«, ki so se prav tako zmanjšala za 7,6 % iz 396 na 366 kaznivih dejanj. Na tretjem mestu so kazniva dejanja poškodovanja tuje stvari, katerih je bilo v letu 2016 storjenih za 8 % manj in sicer 240 (2015; 261).

10

10

10

9

9

9

Zadnja leta smo ugotavljali, da se je predvsem nekje do leta 2013 povečevalo število kaznivih dejanj tatvin in velikih tatvin, predvsem vlomov v razne objekte. Po letu 2013 se je število ustalilo oz. celo začelo zmanjševati. Kljub temu je predvsem in spet na mestu opozarjanje in ozaveščanje občanov, saj na področju kriminalitete še vedno opažamo premajhno samozaščitno ravnanje, tako lastnikov nepremičnin, kakor tudi premičnin. Dejstvo je, da se bodo vlomi v stanovanja, gostinske in druge objekte ter vlomi v vozila, predvsem na izpostavljenih in odročnih krajih ter parkirnih prostorih nadaljevala, na nas pa je, da s skupnimi močmi poskušamo storiti vse, da bo teh dejanj čim manj in da bodo storilci identificirani in sankcionirani.

[[11]](#footnote-11)

12

[[12]](#footnote-12)

Premoženjska škoda povzročena s kaznivimi dejanji tatvin in velikih tatvin se z leti manjša, so pa tovrstna kazniva dejanja za občane zelo moteča, saj v posameznem okolju neposredno vplivajo na splošen občutek varnosti.

[[13]](#footnote-13)

13

Prav tako imajo velik vpliv na splošen občutek varnosti tudi kazniva dejanja ropov, ki so se v letu 2016 ponovno zmanjšali in sicer iz 8 v letu 2015 na 4 v letu 2016. Pri tem pa je potrebno poudariti, da je bila povprečna preiskanost ropov zadnja leta kar okoli 50%, ali drugače povedano, da je bil vsak drugi storilec izsleden in sankcioniran, kar daje jasno sporočilo tudi storilcem.

[[14]](#footnote-14)

[[15]](#footnote-15)

Poleg navedenih kaznivih dejanj smo na območju Policijske postaje Kranj obravnavali tudi ostale dogodke, katerih oglede primarno opravljamo tudi na podlagi Zakona o kazenskem postopku oz. Zakona o nalogah in pooblastilih policije.

Skupaj smo obravnavali še 366 (2015; 368) različnih dogodkov, največ smo jih seveda obravnavali na območju Mestne občine Kranj, sledi Občina Cerklje na Gorenjskem, Občina Šenčur, Občina Naklo, Občina Preddvor ter Občina Jezersko.

[[16]](#footnote-16)

Tudi število obravnavanih dogodkov se je po letu 2013 nekoliko zmanjšalo in se zadnja tri leta ustalilo, kar je razvidno in spodnjega grafa:

17

Največ dogodkov predstavljajo razpisi in iskanja (predmetov in oseb) ter požari. V nadaljevanju sicer v manjših deležih sledijo delovne nesreče in nenadne smrti, gorske nesreče, dogodki na železnici, nesreče z zračnimi plovili ter iskalna akcija. Poleg navedenih dogodkov smo v letu 2016 obravnavali še 188 neopredeljenih drugih dogodkov, ki se statistično posebej ne vodijo.

17

1. **Vzdrževanje javnega reda in zagotavljanje splošne varnosti ljudi in premoženja**

Na področju javnega reda in splošne varnosti ljudi je stanje glede na prejšnja obdobje prav tako ugodno in stabilno. Ugotovljeno je bilo manjše število kršitev, kar je predvsem posledica aktivnega ter kvalitetnega dela oz. ugotavljanja kršitev z lastno dejavnostjo ter opravljanjem ciljno usmerjenih nalog na krajih in v času, kjer smo s sprotnimi analizami beležili povečano število določenih kršitev. V letu 2016 je bilo skupaj ugotovljenih 1.100 kršitev (2015: 1.276) javnega reda, kar predstavlja 13,8 % zmanjšanje. Največji delež kršitev je bilo obravnavanih na območju Mestne občine Kranj in sicer jih predstavljajo predvsem kršitve Zakona o varstvu javnega reda in miru, katerih je bilo ugotovljenih 398, kar predstavlja 28,8 % zmanjšanje (2015; 559).

[[17]](#footnote-17)

18

[[18]](#footnote-18)

19

Največ kršitev javnega reda je bilo obravnavanih na območju Mestne občine Kranj, sledi Občina Cerklje na Gorenjskem, Občina Šenčur, Občina Preddvor, Občina Naklo, Občina Preddvor ter Občina Jezersko. Občina Cerklje na Gorenjskem izstopa predvsem zaradi kršitev Zakona o tujcih, ki pa so bile ugotovljene predvsem na območju Letališča Jožeta Pučnika.

19

Na območju PP Kranj smo ob spremljanju dela sprotno identificirali varnostno najbolj obremenjena območja in izvajali ukrepe za odpravo vzrokov zmanjšanih varnostnih razmer in delo usmerjali k vzpostavitvi kar največje stopnje varnosti za občane. V primeru, da smo na podlagi izvedenih analiz, sprejetih smernic in lastnih ugotovitev zaznali določena negativna odstopanja, smo takoj pristopili k odpravljanju le-teh z opravljanjem dodatnih ciljno usmerjenih nalog. Tudi na tem področju smo torej naše aktivnosti usmerjali vsebinsko, krajevno in časovno ter delovali reaktivno in proaktivno.

1. **Zagotavljanje varnosti cestnega prometa**

Delo na področju prometne varnosti je bilo predvsem usmerjeno k doseganju osnovnega cilja in sicer težnji po vzpostavitvi stabilnega stanja varnosti cestnega prometa in zmanjševanju števila mrtvih in telesno poškodovanih oseb v prometnih nesrečah. Osredotočeni smo bili torej predvsem na hujše kršitve, ki so najpogostejši vzrok za nastanek prometne nesreče in kršitve, ki vplivajo na nastanek hujših posledic v prometnih nesrečah. Posebno pozornost smo posvečali ciljem kot so; umirjanje hitrosti na regionalnih, glavnih in lokalnih cestah ter na cestah v in izven naselij, uporabi varnostnega pasu, uporabi varnostne čelade, odkrivanju vožnje pod vplivom alkohola in mamil, kršitvam pešcev in enoslednih vozil, itd…

Ocenjujemo, da se prometna varnost na območju PP Kranj dolgoročno izboljšuje, kar izkazujejo tudi statistični pokazatelji. Kljub rasti prebivalstva in večjemu številu registriranih vozil in ostalih udeležencev v cestnem prometu se prometne nesreče, sicer počasi, vendar zmanjšujejo, prav tako pa tudi najhujše posledice v prometnih nesrečah.

V letu 2016 smo obravnavali 811 prometnih nesreč (2015: 833), v katerih je umrla ena oseba (2015; 5), hudo telesno poškodovanih je bilo 20 udeležencev (2015: 23), nekoliko več pa je bilo lažje telesno poškodovanih udeležencev 292 (2015: 240).

Da so posledice v prometnih nesrečah zmanjšujejo je nedvomno vplivalo tudi usklajeno delovanje Policije, Medobčinskega inšpektorata in Svetov za preventivo in vzgojo v cestnem prometu (SPV) pri vseh aktivnostih usmerjenih v povečanje varnosti vseh udeležencev v cestnem prometu, tako preventivnih kakor tudi represivnih.

[[19]](#footnote-19)

[[20]](#footnote-20)

20

20

20

20

20

20

Kot vzrok prometnih nesreč pa se pri povzročiteljih še vedno največkrat pojavlja nepravilen premik z vozilom 245 (2015; 268), nepravilna stran/smer vožnje 140 (2015; 108), neprilagojena hitrost 127 (2015: 121), neupoštevanje pravil prednosti 111 (2015; 120), sledi neustrezna varnostna razdalja 75 (2015: 92), nepravilno prehitevanje 16 (2015;13), nepravilno naložen tovor 5 (2015; 4), nepravilnost pešca 5 (2015; 4), nepravilnost na vozilu 1 (2015; 1).

[[21]](#footnote-21)

22

22

22

Iz zgornjih grafov je razvidno, da se število prometnih nesreč zaradi neprilagojene hitrosti zadnja leta povečuje, povečuje pa se tudi delež teh povzročiteljev, zaradi česar bo potrebno še več aktivnosti usmeriti v umirjanje hitrosti.

V spodnjih grafih vidimo, da je največ udeležencev v cestnem prometu v zadnjih sedmih letih izgubilo življenje v prometnih nesrečah, kjer je bil vzrok »neprilagojena hitrost«. Prav tako je tudi v letu 2016 umrl udeleženec v prometni nesreči, kjer je bil primaren vzrok neprilagojena hitrost.

22

22

Tudi hudo telesno poškodovanih oseb v zadnjih sedmih letih je bilo največ zaradi vzroka »neprilagojene hitrosti« Prav tako je bilo največ hudo telesno poškodovanih v letu 2016 v prometnih nesrečah, kjer je bil primaren vzrok neprilagojena hitrost.

[[22]](#footnote-22)

23

Tudi lažje telesno poškodovanih oseb v zadnjih sedmih letih je bilo največ v prometnih nesrečah zaradi vzroka »neprilagojene hitrosti« Prav tako pa je bilo največ lažje telesno poškodovanih tudi v letu 2016 v prometnih nesrečah, kjer je bil primaren vzrok neprilagojena hitrost.

23

23

Še vedno pa je zaskrbljujoče tudi število alkoholiziranih povzročiteljev prometnih nesreč, prav tako pa tudi delež teh voznikov in seveda predvsem tudi povprečna stopnja alkoholiziranost med povzročitelji prometnih nesreč, ki je v letu 2016 znašala kar 1,53.

[[23]](#footnote-23)

24

24

Najbolj izpostavljeni in ranljivi v cestnem prometu pa so t.i. šibkejši udeleženci v cestnem prometu. V naslednjih grafih je prikazano število in razmerje med udeleženimi pešci in pešci, ki so bili tudi sami povzročitelji prometnih nesreč.

[[24]](#footnote-24)

V 85,5 % so bili pešci udeleženi v prometnih nesrečah, v 14,5 % pa so bili tudi sami povzročitelji.

25

25

Poleg pešcev so izpostavljeni in ranljivi v cestnem prometu tudi kolesarji. V naslednjih grafih je prikazano število in razmerje med udeleženimi kolesarji in kolesarji, ki so bili tudi sami povzročitelji prometnih nesreč.

25

25

V 48,8 % so bili kolesarji udeleženi v prometnih nesrečah kot oškodovanci, v 51,2 % pa so bili tudi sami povzročitelji.

25

Poleg kolesarjev so v cestnem prometu najbolj izpostavljeni in ranljivi tudi vozniki koles z motorjem oz. mopedov. V naslednjih grafih je prikazano število in razmerje med udeleženimi vozniki in vozniki, ki so bili sami tudi povzročitelji prometnih nesreč.

25

V 40,7 % so bili vozniki KZM udeleženi v prometnih nesrečah, v 59,3 % pa so bili tudi sami povzročitelji.

25

25

Naslednja najbolj izpostavljena in ranljiva kategorija pa so vozniki motornih koles. V naslednjih grafih je prikazano število in razmerje med udeleženimi vozniki in vozniki, ki so bili sami tudi povzročitelji prometnih nesreč.

25

25

V 47,5 % so bili vozniki motornih koles udeleženi v prometnih nesrečah, v 52,5 % pa so bili tudi sami povzročitelji.

25

# 3. Prognoza varnostnih razmer

PP Kranj sistematično spremlja in analizira vse pojave, ki se zgodijo na posameznih policijskih okoliših oz. na območju posameznih občin. Glede na izdelane analize in spremljanje stanja, v prihodnje ni pričakovati, da bodo varnostne razmere bistveno odstopale od obstoječih. Zaradi večanja števila prebivalstva, širjenja infrastrukture in ostalih dejavnikov, pa je mogoče pričakovati, da se bo število vseh obravnavanih zadev povečalo.

Glede na predviden porast, bo potrebno še več aktivnosti usmeriti predvsem tudi v področje ozaveščanja občanov in opozarjanja na samozaščitna ravnanja in vedenja, tako lastnikov premoženja, kot tudi vseh ostalih in udeležencev v cestnem prometu.

**4. Zaključek**

V okviru razpoložljivih resursov se bomo še naprej trudili zagotavljati visok nivo varnosti, s sprotnim spremljanjem in analiziranjem obstoječega stanja in primarnim ciljem, odprave vseh negativnih dejavnikov, ki bi lahko vplivali na poslabšanje varnostnih razmer.

Vse to, pa bo možno v največji meri zagotavljati le z angažiranjem in sodelovanjem vseh ostalih subjektov in organov, ki so soodgovorni za zagotavljanje optimalnih oz. ugodnih in stabilnih varnostnih razmer in s tem čim bolj varnega počutja občanov.

[[25]](#footnote-25)

[[26]](#footnote-26)

S spoštovanjem,

|  |  |  |  |  |  |
| --- | --- | --- | --- | --- | --- |
|

|  |  |  |
| --- | --- | --- |
|  | Matjaž Završnikkomandir policijske postajevišji policijski inšpektor III |  |

 |  |  |

1. *27. čl. Zakona o organiziranosti in delu v policiji (ZODPol)* [↑](#footnote-ref-1)
2. *Statistični urad RS; podatkovni portal SI-STAT, št. prebivalcev po občinah na dan 1.7.2016* [↑](#footnote-ref-2)
3. *Statistični urad RS; podatkovni portal SI-STA in strani občin; površina občin na dan 1.7.2016* [↑](#footnote-ref-3)
4. *Statistični urad RS; podatkovni portal SI-STAT, št. prebivalcev in delež po občinah na dan 1.7.2016* [↑](#footnote-ref-4)
5. *Statistični urad RS; podatkovni portal SI-STAT; št. prebivalcev na kvadratni kilometer površine občine* [↑](#footnote-ref-5)
6. *Tabela KDJT003; Splošni pregled kriminalitete po posameznih KD; datum storitve, enota storitve* [↑](#footnote-ref-6)
7. *Tabele KDJT003; Splošni pregled kriminalitete po posameznih KD; datum storitve, občine storitve* [↑](#footnote-ref-7)
8. *Tabela KDJT003; Splošni pregled kriminalitete po posameznih KD; datum storitve, enota storitve* [↑](#footnote-ref-8)
9. *Tabela KDJT003; Splošni pregled kriminalitete po posameznih KD; datum storitve, enota storitve* [↑](#footnote-ref-9)
10. *Tabele KDJT003; Splošni pregled kriminalitete po posameznih KD; datum storitve, občine storitve* [↑](#footnote-ref-10)
11. *Tabela KDJT054;Nekatere vrste premoženjskih KD; datum storitve, enota storitve* [↑](#footnote-ref-11)
12. *Tabela KDJT054;Nekatere vrste premoženjskih KD; datum storitve, občine storitve* [↑](#footnote-ref-12)
13. *Tabela KDJT054;Nekatere vrste premoženjskih KD; datum storitve, enota storitve* [↑](#footnote-ref-13)
14. *Tabela KDJT003; Splošni pregled kriminalitete po posameznih KD; datum storitve, enota storitve* [↑](#footnote-ref-14)
15. *Tabela KDJT003; Splošni pregled kriminalitete po posameznih KD; datum storitve, občine storitve* [↑](#footnote-ref-15)
16. *Tabela DOGO03; Splošni pregled dogodkov; občine storitve* [↑](#footnote-ref-16)
17. *Tabela JRMTZ12; Pregled kršitev po zakonih; datum storitve, enota storitve* [↑](#footnote-ref-17)
18. *Tabela JRMTZ12; Pregled kršitev po zakonih; datum storitve, občine storitve* [↑](#footnote-ref-18)
19. *Tabela PSTNP1; Prometne nesreče in posledice; datum storitve, enota storitve* [↑](#footnote-ref-19)
20. *Tabela PSTNP1; Prometne nesreče in posledice; datum storitve, občine storitve* [↑](#footnote-ref-20)
21. *Tabela PSTNC14; Prometne nesreče po cestah in vzrokih; datum storitve, enota storitve* [↑](#footnote-ref-21)
22. *Tabela PSTNVZ3; Prometne nesreče in posledice po vzrokih; datum storitve, enota storitve* [↑](#footnote-ref-22)
23. *Tabela UPAL28; Alkohola – koncentracija pri povzročiteljih; datum storitve, enota storitve* [↑](#footnote-ref-23)
24. *Tabela PNTUP20; Posledice prometnih nesreč po vrsti udeleženca; datum storitve, enota storitve* [↑](#footnote-ref-24)
25. *Statistični urad RS; podatkovni portal SI-STAT, št. prebivalcev na območju PP Kranj, na dan 1.7 po posameznih letih od 2000 - 2016* [↑](#footnote-ref-25)
26. *Statistični urad RS; podatkovni portal SI-STAT, št. reg. vozil na območju PP Kranj, na dan 31.12 po posameznih letih od 2000 – 2015* [↑](#footnote-ref-26)